b"\n_START_ARTICLE_\nMagandang Balita Biblia\n_START_SECTION_\nPopularidad\n_START_PARAGRAPH_\nDahil iilan lamang ang salin ng Banal na Kasulatan sa Tagalog, madaling naging popular ang Magandang Balita Biblia sa Pilipinas at sa mga dayuhang Pilipino. Ang bersyon nito ng mga Salmo ay ginagamit bilang opisyal na bersyon ng Panalangin ng mga Kristiyano sa Maghapon (o Horas Canonicas) sa Tagalog. Malawak rin itong ginagamit ng mga 'di-Katolikong Kristiyano kapag isinasagawa nila ang kanilang pag-aaral ng Bibliya.\n_START_SECTION_\nPaggamit sa liturhiya\n_START_PARAGRAPH_\nBilang isang Bibliyang para sa lahat, ang paggamit ng unang bersyon ng Magandang Balita Biblia sa liturhiya ay unang ipinagtibay ng Simbahang Katoliko sa Pilipinas. Ito rin ay ang kinikilalang teksto ng Bibliya ng nakakarami sa mga simbahang gumagamit ng Tagalog sa kanilang liturhiya, tulad ng Iglesia Filipina Independiente, ang Simbahang Anglikano sa Pilipinas at ng iba pang mga simbahan."